Entä jos lähetys todella takavarikoidaan siksi ettei myyjä ole maksanut hänelle kuuluvia veroja?

Tämä on spekulaatiota koska yksittäisiä viinilähetyksiä ei tietääksemme ole takavarikoitu. Lienee turvallista olettaa, että tapauksessa, jolloin viinejä ei ole toimitettu asiakkaalle, kauppa joutuu hyvittämään kauppahinnan. Mikäli kauppa ei jostain syystä suostuisikaan palauttamaan kauppahintaa on kuluttajan viimeinen turvasatama oma luottokorttiyhtiö. Koska verkkokauppaostokset pääsääntöisesti maksetaan luottokortilla, ostaja voi viime kädessä olla yhteydessä omaan luottokorttiyhtiöönsä ja kieltäytyä maksamasta ostosta, jota ei ole vastaanottanut. Luottokorttiyhtiö on kuluttajakaupassa velvollinen hyvittämään ostajalle veloituksia tilanteissa, jolloin myyjä ei ole toimittanut luvattua tuotetta eikä myöskään ole palauttanut kauppasummaa.

Mikäli haluat varmistua siitä, että verkkokauppa maksaa vaaditut verot Suomeen, sinun kannattaa valita sellainen verkkokauppa, joka asiasta erikseen mainitsee verkkosivuillaan.